CELEX: 32021R1791
Language: fi
Date: 2021-10-11 00:00:00
Title: Neuvoston täytäntöönpanoasetus (EU) 2021/1791, annettu 11 päivänä lokakuuta 2021, Ukrainan alueellista koskemattomuutta, suvereniteettia ja itsenäisyyttä heikentävien tai uhkaavien toimien johdosta määrättävistä rajoittavista toimenpiteistä annetun asetuksen (EU) N:o 269/2014 täytäntöönpanosta

11.10.2021   
               
               
                  FI
               
               
                  Euroopan unionin virallinen lehti
               
               
                  LI 359/1
               
            
         NEUVOSTON TÄYTÄNTÖÖNPANOASETUS (EU) 2021/1791,
         annettu 11 päivänä lokakuuta 2021,
         Ukrainan alueellista koskemattomuutta, suvereniteettia ja itsenäisyyttä heikentävien tai uhkaavien toimien johdosta määrättävistä rajoittavista toimenpiteistä annetun asetuksen (EU) N:o 269/2014 täytäntöönpanosta
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon Ukrainan alueellista koskemattomuutta, suvereniteettia ja itsenäisyyttä heikentävien tai uhkaavien toimien johdosta määrättävistä rajoittavista toimenpiteistä 17 päivänä maaliskuuta 2014 annetun neuvoston asetuksen (EU) N:o 269/2014 (1) ja erityisesti sen 14 artiklan 1 kohdan,
         ottaa huomioon unionin ulkoasioiden ja turvallisuuspolitiikan korkean edustajan ehdotuksen,
         sekä katsoo seuraavaa:
         
                     (1)
                  
                  
                     Neuvosto hyväksyi 17 päivänä maaliskuuta 2014 asetuksen (EU) N:o 269/2014.
                  
               
                     (2)
                  
                  
                     Euroopan unioni ei tunnusta Krimin ja Sevastopolin laitonta liittämistä Venäjän federaatioon.
                  
               
                     (3)
                  
                  
                     Krimin autonomisen tasavallan ja Sevastopolin kaupungin laittoman liittämisen jälkeen Venäjän federaatio on pyrkinyt jatkuvasti saamaan kyseiset miehitetyt alueet vallankäyttönsä piiriin. Venäjän federaatio käyttää tuomiovaltaansa erityisesti toteuttamansa Krimin ja Sevastopolin laittoman liittämisen vastustajien sortamiseen.
                  
               
                     (4)
                  
                  
                     Useat tuomarit, syyttäjät ja turvallisuusvastaavat ovat vastuussa Venäjän lainsäädännön täytäntöönpanosta Krimillä ja Sevastopolissa, jotka on miehitetty laittomasti. Kyseiset henkilöt ovat tehneet vääristyneitä päätöksiä useissa poliittisesti motivoiduissa rikosoikeudenkäynneissä tai syyttäneet ukrainalaisaktivisteja tai voimistaneet laittoman liittämisen vastustajiin kohdistettua sortokampanjaa.
                  
               
                     (5)
                  
                  
                     Neuvosto katsoo, että asetuksen (EU) N:o 269/2014 liitteessä I olevaan luetteloon henkilöistä, yhteisöistä ja elimistä, joihin kohdistetaan rajoittavia toimenpiteitä, olisi lisättävä kahdeksan henkilöä, jotka ovat osallistuneet Ukrainan alueellisen koskemattomuuden, suvereniteetin ja itsenäisyyden heikentämiseen tai uhkaamiseen.
                  
               
                     (6)
                  
                  
                     Asetuksen (EU) N:o 269/2014 liite I olisi sen vuoksi muutettava tämän mukaisesti,
                  
               ON HYVÄKSYNYT TÄMÄN ASETUKSEN:
         
            1 artikla
            Lisätään tämän asetuksen liitteessä luetellut henkilöt asetuksen (EU) N:o 269/2014 liitteessä I olevaan luetteloon.
         
         
            2 artikla
            Tämä asetus tulee voimaan päivänä, jona se julkaistaan Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Luxemburgissa 11 päivänä lokakuuta 2021.
            
               
                  Neuvoston puolesta
               
               
                  Puheenjohtaja
               
               J. PODGORŠEK
            
         
         
            (1)  EUVL L 78, 17.3.2014, s. 6.
      
      
         
            LIITE
            Lisätään seuraavat henkilöt asetuksen (EU) N:o 269/2014 liitteessä I olevaan luetteloon luonnollisista henkilöistä, oikeushenkilöistä, yhteisöistä ja elimistä:
            
               
                            
                        
                        
                           Nimi
                        
                        
                           Tunnistustiedot
                        
                        
                           Perusteet
                        
                        
                           Luetteloon merkitsemisen päivämäärä
                        
                     
                           ”193.
                        
                        
                           Mikhail Nikolaevich BELOUSOV
                           (Михаил Николаевич Белоусов)
                        
                        
                           Sukupuoli: mies
                           Syntymäaika: 26.11.1964
                           Syntymäpaikka: Venäjä
                           Kansalaisuus: ukrainalainen, venäläinen (Unioni ei tunnusta Venäjän federaation Krimillä myöntämiä passeja)
                           Osoite: 117 Balaklavs’ka St, App 48, Simferopol, Crimea, Ukraine
                        
                        
                           Tuomari Kievskin piirioikeudessa Simferopolissa.
                           Hän teki useita vääristyneitä päätöksiä poliittisin perustein vireille pannuissa oikeusjutuissa Krimin ja Sevastopolin laittoman liittämisen vastustajia vastaan. Hän on siten tukenut aktiivisesti toimia ja toteuttanut politiikkoja, jotka heikentävät tai uhkaavat Ukrainan alueellista koskemattomuutta, suvereniteettia ja itsenäisyyttä.
                        
                        
                           11.10.2021
                        
                     
                           194.
                        
                        
                           Andrey Nikolaevich DOLGOPOLOV
                           (Андрей Николаевич Долгополов)
                        
                        
                           Sukupuoli: mies
                           Syntymäaika: 15.2.1959
                           Syntymäpaikka: Kirgisia
                           Kansalaisuus: ukrainalainen, venäläinen (Unioni ei tunnusta Venäjän federaation Krimillä myöntämiä passeja)
                           Osoite: 82 Peremohy Ave, App. 343, Simferopol, Crimea, Ukraine
                        
                        
                           Puheenjohtaja Kievskin piirioikeudessa Simferopolissa.
                           Hän teki useita vääristyneitä päätöksiä poliittisin perustein vireille pannuissa oikeusjutuissa Krimin ja Sevastopolin laittoman liittämisen vastustajia vastaan. Hän on siten tukenut aktiivisesti toimia ja toteuttanut politiikkoja, jotka heikentävät tai uhkaavat Ukrainan alueellista koskemattomuutta, suvereniteettia ja itsenäisyyttä.
                        
                        
                           11.10.2021
                        
                     
                           195.
                        
                        
                           Yevgeniy Sergeevich KOLPIKOV
                           (Евгений Сергеевич КОЛПИКОВ)
                        
                        
                           Sukupuoli: mies
                           Syntymäaika: 6.5.1974
                           Syntymäpaikka: Berjozovskaja, Danilovskin piirikunta, Volgogradin alue, Venäjä
                           Kansalaisuus: venäläinen
                           Osoite: Military Prosecutor’s Office of the Southern Military District of the Russian Federation, Pushkinskaya Ulitsa, 72А, Rostov, Rostov Oblast, Russia, 344022
                           P. (+ 7) 8863263-04-67, (+ 7) 8863282-79-68
                        
                        
                           Venäjän federaation eteläisen sotilaspiirin sotilassyyttäjän viraston syyttäjä Donin Rostovissa.
                           Hän nosti syytteen ukrainalaismielisiä aktivisteja vastaan, joita sorretaan, koska he ovat vastustaneet Krimin niemimaan liittämistä Venäjän federaatioon. Hän nosti Venäjän federaatiossa sijaitsevassa tuomioistuimessa syytteet miehitetyltä Krimin niemimaalta pakkosiirrettyjä Ukrainan kansalaisia vastaan. Hän on siten tukenut aktiivisesti toimia ja toteuttanut politiikkoja, jotka heikentävät Ukrainan alueellista koskemattomuutta, suvereniteettia ja itsenäisyyttä.
                        
                        
                           11.10.2021
                        
                     
                           196.
                        
                        
                           Magomed Farmanovich MAGOMEDOV
                           (Магомед Фарманович Магомедов)
                        
                        
                           Sukupuoli: mies
                           Syntymäaika: 5.2.1981
                        
                        
                           Erikoistapausten tutkija Krimin tasavaltaa ja Sevastopolin kaupunkia käsittelevän Venäjän tutkintakomitean tutkinnan pääosaston erityisen tärkeiden tapausten tutkintaosaston ensimmäisessä tutkintayksikössä.
                           Hän on osallistunut poliittisesti motivoituihin rikostutkintoihin, jotka kohdistuvat Krimin tataarien kansankokouksen (Mejlis) johtajiin; heidät on asetettu syytteeseen, koska he ovat aktiivisesti vastustaneet Krimin niemimaan laitonta liittämistä Venäjään federaatioon. Hän on siten tukenut aktiivisesti toimia ja toteuttanut politiikkoja, jotka heikentävät tai uhkaavat Ukrainan alueellista koskemattomuutta, suvereniteettia ja itsenäisyyttä.
                        
                        
                           11.10.2021
                        
                     
                           197.
                        
                        
                           Leonid Vladimirovich MIKHAILIUK
                           (Леонид Владимирович МИХАЙЛЮК)
                        
                        
                           Sukupuoli: mies
                           Syntymäaika: 1.1.1970 TAI 8.7.1963
                           Kansalaisuus: venäläinen
                           Osoite (työ): 295034, Simferopol, 13 I. Franko blvd., Crimea, Ukraine
                        
                        
                           Venäjän federaation turvallisuuspalvelun (FSB) päällikkö Krimillä ja Sevastopolissa sekä alueellisen terrorisminvastaisen komitean päällikkö.
                           Hän johti FSB:n joukkoja, jotka ovat voimistaneet Venäjän federaation toteuttaman Krimin niemimaan laittoman miehityksen vastustajiin kohdistuvaa sortokampanjaa. Osa hänen komennossaan olevien FSB:n yksiköiden pidättämistä ukrainalaisista aktivisteista siirrettiin väkivalloin Krasnodariin ja Donin Rostoviin Venäjälle. Hän on siten tukenut aktiivisesti toimia ja toteuttanut politiikkoja, jotka heikentävät tai uhkaavat Ukrainan alueellista koskemattomuutta, suvereniteettia ja itsenäisyyttä.
                        
                        
                           11.10.2021
                        
                     
                           198.
                        
                        
                           Viktor Anatolyevich MOZHELIANSKIY (Виктор Анатольевич Можелянский)
                        
                        
                           Sukupuoli: mies
                           Syntymäaika: 10.5.1964
                           Syntymäpaikka: Harkova, Ukraina
                           Kansalaisuus: ukrainalainen, venäläinen (Unioni ei tunnusta Venäjän federaation Krimillä myöntämiä passeja)
                           Osoite: 35 Marshala Zhukova St, App. 53, Simferopol, Crimea, Ukraine tai Anhars’ka St, 8 Simferopol, Crimea, Ukraine
                        
                        
                           Simferopolin piirioikeuden varapuheenjohtaja ja entinen Kievskin piirioikeuden tuomari Simferopolissa.
                           Hän teki useita vääristyneitä päätöksiä poliittisin perustein vireille pannuissa oikeusjutuissa Krimin ja Sevastopolin laittoman liittämisen vastustajia vastaan. Hän on siten tukenut aktiivisesti toimia ja toteuttanut politiikkoja, jotka heikentävät tai uhkaavat Ukrainan alueellista koskemattomuutta, suvereniteettia ja itsenäisyyttä.
                        
                        
                           11.10.2021
                        
                     
                           199.
                        
                        
                           Galina Vladimirovna REDKO
                           (Галина Владимировна Редько)
                        
                        
                           Sukupuoli: nainen
                           Syntymäaika: 22.3.1974
                           Syntymäpaikka: Romani, Pultavan alue, Ukraina
                           Kansalaisuus: ukrainalainen, venäläinen (Unioni ei tunnusta Venäjän federaation Krimillä myöntämiä passeja)
                        
                        
                           Krimin tasavallan korkeimman oikeuden tuomari.
                           Hän teki useita vääristyneitä päätöksiä poliittisin perustein vireille pannuissa oikeusjutuissa Krimin ja Sevastopolin laittoman liittämisen vastustajia vastaan. Hän on siten tukenut aktiivisesti toimia ja toteuttanut politiikkoja, jotka heikentävät tai uhkaavat Ukrainan alueellista koskemattomuutta, suvereniteettia ja itsenäisyyttä.
                        
                        
                           11.10.2021
                        
                     
                           200.
                        
                        
                           Vladimir Nikolaevich TERENTEV
                           (Владимир Николаевич Терентьев)
                        
                        
                           Sukupuoli: mies
                           Syntymäaika: 11.11.1977
                           Syntymäpaikka: Voronež, Venäjä
                           Kansalaisuus: venäläinen
                           Passin numero, kansallinen henkilötunnus, muut henkilöasiakirjojen numerot: 03 01 118013
                        
                        
                           Tutkinnan pääosaston johtaja Krimin tasavaltaa ja Sevastopolin kaupunkia käsittelevässä Venäjän tutkintakomiteassa.
                           Hän on valvonut komitean toimintaa poliittisesti motivoiduissa tapauksissa niitä ukrainalaisaktivisteja vastaan, joita sorretaan heidän Ukrainan laittoman liittämisen vastustamista ja alueellisen koskemattomuuden palauttamista koskevan toimintansa takia.
                           Hän on johtanut rikostutkijoiden työtä ja siten hän on tukenut aktiivisesti toimia ja toteuttanut politiikkoja, jotka heikentävät tai uhkaavat Ukrainan alueellista koskemattomuutta, suvereniteettia ja itsenäisyyttä.
                        
                        
                           11.10.2021”